
ประกาศองค์การบริหารส่วนตำบลละอุ่นเหนือ
เรื่อง  การรับขึ้นทะเบียนกลุ่มอาชีพรายใหม่ เพื่อขอรับเงินอุดหนุนจาก
องค์การบริหารส่วนตำบลละอุ่นเหนือ ประจำปีงบประมาณ พ.ศ. 2555
-----------------------------



เพื่อให้การดำเนินงานด้านการส่งเสริมกลุ่มอาชีพเป็นไปด้วยความเรียบร้อยตามมาตรฐานการส่งเสริมอาชีพขององค์กรปกครองส่วนท้องถิ่น องค์การบริหารส่วนตำบลละอุ่นเหนือจึงขอประกาศ วัน เวลา สถานที่ และหลักเกณฑ์ รวมถึงเอกสารที่ใช้ในการขอยื่นจดทะเบียนจัดตั้งกลุ่มอาชีพรายใหม่ประจำปีงบประมาณ พ.ศ. 2555 ดังนี้



1. วัน/ เวลา /สถานที่  รับขึ้นทะเบียนกลุ่มอาชีพระหว่างวันที่ 1-30 พฤศจิกายน 2553 เวลา 08.30-16.30 น. ณ. ที่ทำการองค์การบริหารส่วนตำบลละอุ่นเหนือ (ในวันและเวลาราชการ)



2. หลักเกณฑ์การจัดตั้งกลุ่ม



     (1) เป็นประชาชนที่มีภูมิลำเนาในท้องถิ่นและมีสัญชาติไทย



     (2) มีจำนวนสมาชิกตั้งแต่ 7 คนขึ้นไป



     (3) มีการบริหารงานโดยคณะกรรมการที่มาจากการเลือกตั้งของสมาชิก



     (4) มีข้อบังคับหรือระเบียบของกลุ่มที่ชัดเจนและสมาชิกรับทราบ



     (5) มีการดำเนินกิจกรรมที่ส่งเสริมการประกอบอาชีพของสมาชิกโดยรวม
มิใช่เพื่อประโยชน์ต่อบุคคลใดเป็นการเฉพาะ



     (6) มีวัตถุประสงค์ของการจัดตั้งกลุ่มที่ชัดเจน



     (7) มีบันทึกรายงานการประชุมไม่น้อยกว่า 2 ครั้ง



3. เอกสารที่ใช้ในการยื่นขอจดทะเบียนจัดตั้งกลุ่ม




     (1) บัญชีรายชื่อสมาชิกกลุ่ม



     (2) คณะทำงานหรือกรรมการบริหารของกลุ่มที่ได้รับการเลือกจากสมาชิกให้เป็นตัวแทนพร้อมระบุตัวแทน เพื่อการติดต่อระหว่างองค์การบริหารส่วนตำบลละอุ่นเหนือกับกลุ่มอาชีพ



     (3) กิจกรรมหลักของกลุ่มผลผลิตหรือผลิตภัณฑ์ของกลุ่มอาชีพ วัตถุประสงค์ของการจัดตั้งกลุ่ม เป้าหมาย และการดำเนินกิจกรรมของกลุ่ม



     (4) ข้อบังคับ ระเบียบ หรือข้อตกลงของกลุ่มอาชีพ



     (5) รายงานการประชุมของกลุ่มไม่น้อยกว่า 2 ครั้ง 



     (6) เอกสารอื่นๆ ที่เกี่ยวข้อง เช่น รูปถ่ายการประชุมกลุ่ม รูปผลิตภัณฑ์ หรือผลผลิตในกรณีที่มีการดำเนินการอยู่แล้ว เป็นต้น



หากมีข้อสงสัยสามารถสอบถามรายละเอียดเพิ่มเติมได้ที่ที่ทำการองค์การบริหารส่วนตำบลละอุ่นเหนือ โทรศัพท์ 077-820330 



จึงประกาศมาให้ทราบโดยทั่วกัน




ประกาศ  ณ  วันที่   8  เดือน  ตุลาคม  พ.ศ. 2553






(ลงชื่อ).........................................
                                                                                       (นายประจวบ  จันทร์ลำภู)
             นายกองค์การบริหารส่วนตำบลละอุ่นเหนือ

